gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
જાણી લો રિલાયન્સ જિયોની વિશેષતાઓ
રિલાયન્સ જિયોનું કમર્શિયલ લૉન્ચિંગ આગામી ૧ જાન્યુઆરીએ કરવામાં આવશે અને આ કંપની ફક્ત 4G સર્વિસ આપનારી પ્રથમ કંપની બની જશે. મુંબઈ અને દિલ્હીમાં એનાં જોડાણો પાંચમી સપ્ટેમ્બરથી મળવા માંડશે. એણે રજૂ કરેલા ડેટા-પ્લાન તથા જિયોની અન્ય મુખ્ય વિશેષતાઓ આ પ્રમાણે છે :
રિલાયન્સ જિયોની સર્વિસ પાંચમી સપ્ટેમ્બરથી ૩૧ ડિસેમ્બર ૨૦૧૬ સુધી સંપૂર્ણપણે નિ:શુલ્ક રહેશે.
જિયોમાં તમામ વૉઇસ કૉલ સંપૂર્ણપણે નિ:શુલ્ક રહેશે તથા રોમિંગ ચાર્જિસ પણ નહીં લાગે.
જિયોએ માર્ચ ૨૦૧૭ સુધીમાં દેશની ૯૦ ટકા વસ્તીને આવરી લેવાનું આયોજન કર્યું છે.
જિયો ઍપની સુવિધાઓ ૩૧ ડિસેમ્બર ૨૦૧૭ સુધી કૉમ્પ્લીમેન્ટરી મળશે.
વિદ્યાર્થીઓને ૨૫ ટકા ડેટા વધારે મળશે.
જિયો-ફાઇ રાઉટર ફક્ત ૧૯૯૯ રૂપિયામાં લૉન્ચ કરવામાં આવ્યું. જેઓ નવો ફોન લીધા વિના જિયોની સેવા વાપરવા માગતા હશે તેમને આ રાઉટર ઉપયોગી થશે.
રિલાયન્સ જિયોની સેવા માટે LYF મોબાઇલ હૅન્ડસેટના ભાવ ૨૯૯૯થી શરૂ થશે.
કંપની દેશભરમાં ૧૦ લાખ વાઇ-ફાઇ હૉટસ્પૉટ્સ બનાવશે.
જિયોનાં જોડાણ આધારકાર્ડ પર આધારિત e-KYC દ્વારા આપવામાં આવશે.
જિયો ઔર જીને દો
રિલાયન્સ જિયોની જાહેરાતને પગલે વૉટ્સઍપ પર એક સંદેશ ફરવા લાગ્યો હતો જેમાં ઍરટેલ રિલાયન્સને અપીલ કરે છે, જિયો ઔર જીને દો. બીજી બાજુ મુકેશ અંબાણીએ જિયોની જાહેરાત પ્રસંગે ટેલિકૉમ કંપનીઓને અનુરોધ કર્યો હતો કે તેઓ જિયોને ઇન્ટરકનેક્ટિવિટી આપે.
આ બન્ને બાબતો પરથી એક બાબત પુરવાર થાય છે કે આ ક્ષેત્રે ઇન્ટરકનેક્ટિવિટી અત્યંત મહત્વની છે અને જિયો ઔર જીને દોની વાત બધાને લાગુ પડે છે.
મુકેશ અંબાણીએ એમ પણ કહ્યું હતું કે સ્થાપિત ટેલિકૉમ ઑપરેટરોએ વિનાવિલંબે ઇન્ટરકનેક્ટિવિટી આપવાની જવાબદારી નિભાવવી જોઈએ.
ગયા સપ્તાહે પ્રવર્તમાન નેટવર્ક પાસેથી ઇન્ટરકનેક્ટિવિટી નહીં મળવાથી રિલાયન્સ જિયોના ગ્રાહકોના પાંચ કરોડ કૉલ ડ્રૉપ થયા હોવાનું પણ તેમણે જણાવ્યું  હતું.
વિશ્વનું સૌથી મોટું સ્ટાર્ટઅપ
રિલાયન્સ ઇન્ફોકૉમ જિયો પ્રોજેક્ટ વિશ્વનું સૌથી જાયન્ટ સ્ટાર્ટઅપ બન્યું છે, જે દોઢ લાખ કરોડ રૂપિયાના ઇન્વેસ્ટમેન્ટ સાથે શરૂ થયું છે. એણે ટ્રાયલ સ્તરે જ ૨.૫૦ કરોડ કસ્ટમર મેળવી લીધા હોવાનો દાવો કર્યો છે અને અંબાણીના કહેવા અનુસાર માર્ચ ૨૦૧૭ સુધીમાં એ ભારતની ૯૦ ટકા વસ્તી કવર કરી લેવાનો પ્લાન ધરાવે છે.
રિલાયન્સની સતત સારી કામગીરી
રિલાયન્સ ઇન્ડસ્ટ્રીઝ ૪૨ વર્ષથી સતત સાતત્યપૂર્ણ કામગીરી બજાવતી રહી છે. એના ત્ભ્બ્થી લઈને અત્યાર સુધીમાં કંપનીએ એના નેટ પ્રૉફિટમાં ૨૭ ટકા જેટલો કમ્પાઉન્ડિંગ ઍવરેજ ગ્રોથ-રેટ હાંસલ કર્યો છે, જ્યારે શૅરધારકોએ ૨૦ ટકા જેટલું કમ્પાઉન્ડેડ વળતર મેળવ્યું છે. વધુ રોકાણ સાથે આ બન્ને આંકડામાં કંપની હજી સુધારાની આશા રાખે છે.
૧૦ કરોડ ગ્રાહકો ઓછામાં ઓછા સમયમાં
રિલાયન્સ જિયો માટેનો આવો લક્ષ્યાંક આપ્યો છે મુકેશ અંબાણીએ
રિલાયન્સ જિયોએ એના 4G નેટવર્ક માટે ઓછામાં ઓછા સમયમાં ૧૦ કરોડ ગ્રાહકો બનાવવાનો લક્ષ્યાંક રાખ્યો હોવાનું રિલાયન્સ ઇન્ડસ્ટ્રીઝના ચૅરમૅન મુકેશ અંબાણીએ ગઈ કાલે જણાવ્યું હતું.
તેમણે કહ્યું હતું કે ‘જિયોની ટીમ માટે મેં હંમેશાં અશક્ય લક્ષ્ય જ રાખ્યાં છે અને તેઓ હંમેશાં મારી અપેક્ષા કરતાં આગળ રહ્યા છે. એથી જ આજે હું શક્ય એટલા ઓછા સમયમાં ૧૦ કરોડ ગ્રાહકો બનાવીને નવો વિશ્વ રેકૉર્ડ બનાવવાનો પડકાર આપું છું.’
રિલાયન્સ જિયોના પ્રાયોગિક તબક્કામાં ૧૫ લાખ ગ્રાહકોને આવરી લેવામાં આવ્યા છે. છેલ્લાં થોડાં સપ્તાહમાં એણે વિવિધ કંપનીઓના હૅન્ડસેટ વાપરનારાઓને વિનામૂલ્યે ટ્રાયલ કરવા દેવાની જાહેરાત કરી છે. એ કંપનીઓમાં HTC, ઇન્ટેક્સ, વિવો, જિઓની, કાર્બન અને લાવાનો સમાવેશ છે. જિયોની સર્વિસ સોની, સેન્સુઈ, વિડિયોકોન, LG, સૅમસંગ, માઇક્રોમૅક્સ, પૅનસૉનિક, એસસ, અલકાટેલના 4G ફોન પર ઉપલબ્ધ છે.
જિયોને કારણે સ્પર્ધા ખતમ નહીં થાય: સેલ્યુલર ઑપરેટરોની સંસ્થાનું મંતવ્ય
રિલાયન્સ જિયોના દર ગ્રાહકો માટે સારા છે, પરંતુ એનાથી સ્પર્ધા ખતમ થઈ જશે એવું નથી. સેલ્યુલર ઑપરેટર્સ અસોસિએશન ઑફ ઇન્ડિયાએ ઉક્ત શબ્દોમાં રિલાયન્સ જિયો બાબતે પોતાની પ્રતિક્રિયા વ્યક્ત કરી છે.
ઇન્ટરકનેક્ટિવિટીના પ્રશ્ને જિયો સામે લડી રહેલા આ સંગઠને વધુમાં કહ્યું છે કે મોટા ભાગના પ્લાનમાં સ્પર્ધક ઑપરેટરો નવા ખેલાડી જેટલા જ દર આપી રહ્યા છે.
સંસ્થાના ડિરેક્ટર જનરલ રાજન એસ. મૅથ્યુસે કહ્યું હતું કે ‘જિયોના નેટવર્ક પર ટ્રાફિક વધી ગયા બાદ ગુણવત્તા જાળવી રાખવાનું કંપની માટે પડકાર સમાન હશે. ગ્રાહકો ઓછા ભાવમાં નબળી ગુણવત્તા લેવાનું પસંદ નહીં કરે.’
તેમણે વધુમાં કહ્યું હતું કે ‘માર્કેટમાં યુઝરદીઠ દર મહિને ૧૮૦ રૂપિયાની આવક મળે છે. રિલાયન્સ જિયો ૪૦૦થી ૪૯૯ની રેન્જમાં ભાવ રાખવા માગે છે. જિયોની ટૅરિફમાં ડેટા અને વૉઇસનો સમાવેશ હોવાથી કૉલિંગ ફ્રી હોવાની વાત સંપૂર્ણપણે સત્ય નથી.’
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.